Ibiziba

Mu mwaka ushize Abaturage bo mu tugari dutandukanye tw’Umurenge wa Rweru mu Karere ka Bugesera bavuze ko bahangayikishijwe n’ikibazo cy’uko abatuye uyu murenge batagira amazi yo kwifashisha mu buzima bwabo bwa buri munsi. 

 Ingaruka ziva mumazi y'Ibiziba 
Bamwe mu baganiriye bavuze ko amazi bavoma ari mabi cyane ku buryo ngo kuyatekesha umuceri usanga uhinduka umuhondo, abandi bagaragaza ko ijerekani bavomeramo, amasafuriya batekeramo n’imyenda yabo ngo usanga byarahinduye amabara bitewe n’amazi mabi bakoresha.Dukunda kurwara inzoka cyane kubera ibizi tuvoma hariya hepfo biba birimo imyanda myinshi, ubwo iyo tubivomye tukabinywa abana bacu bakabinywa turwara inzoka.Ubuyobozi bw’Ikigo Nderabuzima cya Nzangwa giherereye muri uyu Murenge wa Rweru, buvuga ko mu barwayi bwakira abarwaye indwara ziterwa n’amazi mabi bihariye ikigero kiri hejuru cyane.Umuyobozi wacyo yagize ati “Ugereranije hagati ya 50% na 60% by’indwara twakira zose uziteranyije usanga zikomoka ku mazi mabi, ni ukuvuga impiswi cyane cyane ku bana n’inzoka no ku bakuru yaba no kubasaza no ku bakecuru.

 Ibindi Wamenya 
Mu ngendo abadepite baherutse gukorera hirya no hino mu gihugu bagaragaje ko hari imirenge iri ku rwego rwo hasi mu kugeza amazi meza ku abaturage, ku kubitiro haza uyu murenge wa Rweru kuko basanze uri ku ijanisha rya 0%, mu gihe u Rwanda rwiyemeje ko mu mwaka wa 2024 abaturage bose bazaba baragezweho n’amazi meza ku kigero cya 100%.Abaturage bo mu Karere ka Rwamagana mu Mirenge ya Gahengeri na Musha barasaba ubuyobozi kubafasha kubona amazi meza ngo kuko ayo bavoma aturuka mu miserege, bakayanywa, bakayakaraba, bakayafurisha ndetse bakayatekesha bikarangira abateye indwara zirimo inzoka n’izindi.Ibi byatangajwe n’abaturage batuye mu Murenge wa Gahengeri mu Kagari ka Rugarama mu Midugudu ya Byimana na Nyarucyamo ndetse no mu Murenge wa Musha mu Kagari ka Nyakabanda mu Midugudu ya Ruhita na Rugarama.Aba baturage baturiye umuhanda wa kaburimbo bababazwa no kutagerwaho n’amazi meza ngo ubuyobozi bubabwira ko bigoranye kuyakurura akabageraho. Ibi bibagiraho ingaruka zo kurwara indwara zirimo inzoka n’izindi.

 Icyubuyobozi bubivugaho 
Buri muturage yashakaga gutanga 5000 Frw ariko abayobozi batubwiye ko bitarigukunda ko amazi meza abegera, ubu iyo imvura yaguye imyanda yose imanukiramo, hari nubwo ibisimba birimo imbwa bigongerwa mu muhanda bakabijugunya muri wa muferege w’amazi bikatugiraho ingaruka kuko niyo tunywa nta yandi tugira.Umuyobozi w’Umudugudu yavuze ko amazi abaturage bose bakoresha ari ay’ingarani atemba mu gishanga, ko abagiraho ingaruka z’uburwayi bw’inzoka.Umunyamabanga Nshingwabikorwa w’Akarere ka Rwamagana,yavuze ko hari umuyoboro w’amazi wagejejwe mu Murenge wa Gahengeri kuri ubu ngo ikigiye gukorwa ni ukuwuvugurura akagezwa mu bindi bice.

 Amashakiro 
Ikiciro:Ibidukikije
Ikiciro:Amazi